Rik Van Steenbergen

Rik Van Steenbergen (1924-2003) var en belgisk profesjonell syklist som kjørte for det franske laget Peugeot.

Van Steenbergen ble profesjonell i 1942 og det følgende året vant han sine første konkurranser og ble belgisk mester. I 1944 vant han klassikeren Flandern rundt, som han også gjorde to år senere.

I hans lange karriere, som varte til 1966, vant han flere andre klassikere som Paris–Roubaix (1948, 1952), Paris–Brussel (1950) og Milano–Sanremo (1954). Han ble også verdensmester tre ganger (1949, 1956, 1957) og tangerte dermed Alfredo Bindas rekord.

Han var også en god banesyklist og vant 40 seksdagersritt og forbedret to verdensrekorder. Disse ferdighetene gjorde ham til en bra spurter, men han hadde problemer i bakkene, og derfor vanskeligheter i de store tourene. Likevel ble han nummer to i Giro d'Italia i 1951, og noen hevder at han kunne ha vunnet de lange etapperittene også om han hadde konsentrert seg om dem, i stedet for å kjøre så mange ritt som mulig.

 Referanser 

 Eksterne lenker 


Kategori:Verdensmestre i landeveisritt
Kategori:Belgiske syklister
Kategori:Personer fra distriktet Turnhout
Kategori:Fødsler i 1924
Kategori:Dødsfall i 2003
Kategori:Etappevinnere i Tour de France
Kategori:Etappevinnere i Giro d'Italia
Kategori:Syklister med etappeseiere i alle tre Grand Tours